JUDO U ŠKOLAMA

PRVO ŠKOLSKO JUDO NATJECANJE – MUŠKA EKIPA PUJANKI 1. MJESTO . A ŽENSKA EKIPA 2. MJESTO

MUŠKA EKIPA IDE NA PRVENSTVO HRVATSKE

U subotu 01.03.2014.g. je u Splitu održano prvo službeno pojedinačno prvenstvo dječaka i djevojčica osnovnih škola Splitsko dalmatinske županije. Iz njihovih rezultata određivali su se ukupni plasmani škola. U novoj sportskoj dvorani OŠ Visoka održano je judo natjecanje kao poluzavršnica školskih sportskih natjecanja i time je judo službeno ušlo u program školskih sportskih natjecanja. Ukupno je nastupilo 15 školskih sportskih društava iz 15 osnovnih škola iz Dicma, Podstrane , Kaštela, Omiša, Trogira i Splita. Natjecalo se 101 natjecatelj koji su se borili u muškoj i u ženskoj konkurenciji prema težinskim kategorijama. U muškom uzrastu nastupalo se u 10 težinskih kategorija. Prema očekivanjima najuspješniji su bili natjecatelji OŠ Pujanki iz Splita. Muška ekipa Pujanki je nastupila s maksimalno dozvoljenim brojem od 10 natjecatelja i u ukupnom plasmanu su zauzeli prvo mjesto sa 81 bodom. Iza njih je OŠ Kneza Mislava iz Kaštel Sućurca sa 47, a treća mjesta su zauzeli učenici OŠ Filip Lukas iz Kaštel Starog sa 40 i OŠ Srinjine sa 28 bodova.

Za pobjedničku ekipu Pujanki zlatnim odličjima su se okitili: Marko Odrljin, Petar Todorović, Tomislav Bučević, Marino Stupalo, Niko Radovanić i Josip Parčina, srebro su osvojili Marin Varkaš, Roko Kuvačić i Luka Parčina, a u najlakšoj kategoriji broncu je izborio Viktor Bosančić. Profesorica Svetana Delić izuzetno je ponosna na uspjeh svoje ekipe koja je ovim plasmanom izborila odlazak na prvo službeno prvenstvo države koje će se održati 19. Ožujka u Opatiji.

U ženskoj konkurencji se natjecalo u osam težinskih kategorija najuspješnije su bile učenice OŠ Filip Lukas iz Kaštel Starog koje su u ukupnom plasmanu zauzele 1. mjesto sa 47 bodova. Drugo mjesto su osvojile djevojčice OŠ Pujanki sa 34 boda a treća mjesta su pripala OŠ Strožanac sa 25 i OŠ A. Starčević Dicmo s 21 bodom.

Ženska ekipa OŠ Pujanki je nastupila u potpuno pomlađenom sastavu s učenicama iz nižih razreda i to je za ovu ekipu izuzetno dobar rezultat. Za žensku ekipu Pujanki rezultate su polučile djevojčice: Mirela Banić zlatna medalja, brončanu medalju su izborile Iris Marinović, Marina Duplančić, Karla Kulić, Palmina Čikotić i Sarah Zorica. Peta mjesta su zauzele Nikolina Hrnjak i Nikolina Vulić. Pred ovom ekipom je budućnost jer će u narednim godinama sigurno postizati bolje rezultate, ako nastave i dalje trenirati judo.

Na državnom prvenstvu u Opatiji odlukom Ministarstva svi članovi prvoplasirane ekipe dobit će po tri boda za upis u srednju školu. Članovi drugoplasirane ekipe će dobiti po dva boda, a članovi trećeplasirane ekipe će dobiti po jedan bod. (vrijedi samo za osmaše). Mislimo da je ovo nešto za što se vrijedi potruditi.

Slobodan Preradović - barba Bobo